**ROMÂNIA**

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**PROIECT**

**H O T Ă R Â R E**

privind aprobarea încheierii protocoalelor de colaborare și acordului de parteneriat în vederea depunerii și implementării proiectului

*Centru Comunitar Integrat Câmpulung Moldovenesc,*

în cadrul Planului Național De Redresare Și Reziliență - Componenta C12 – Sănătate - Investiția 1. Dezvoltarea infrastructurii medicale prespitalicești – I1.4: Centre Comunitare Integrate, apelul de proiecte MS-0014

Consiliul Local al Municipiului Câmpulung Moldovenesc, întrunit în ședința ordinară din \_\_\_\_\_\_\_\_\_\_2023;

Având în vedere:

* Referatul de aprobare al Primarului Municipiului Câmpulung Moldovenesc înregistrat la nr.\_\_\_\_ din \_\_\_\_\_\_ 2023;
* Raportul de specialitate al Direcției tehnice și urbanism din cadrul Primăriei Municipiului Câmpulung Moldovenesc, înregistrat la nr. \_\_\_\_\_\_ din \_\_\_\_\_\_\_\_ 2023;
* Raportul de specialitate al Direcției economice din cadrul Primăriei Municipiului Câmpulung Moldovenesc, înregistrat la nr. \_\_\_\_\_\_ din \_\_\_\_\_\_\_\_ 2023;
* Raportul de specialitate al Direcției asistență socială din cadrul Primăriei Municipiului Câmpulung Moldovenesc, înregistrat la nr. \_\_\_\_\_\_ din \_\_\_\_\_\_\_\_ 2023;
* Raportul de specialitate al Compartimentului juridic din cadrul Primăriei Municipiului Câmpulung Moldovenesc, înregistrat la nr. \_\_\_\_\_\_ din \_\_\_\_\_\_\_\_ 2023
* Prevederile art. 44 alin. (1) din Legea nr. 273/2006 privind finanțele publice locale, cu modificările și completările ulterioare
* Ghidul solicitantului aferent Planului național de redresare și reziliență - Componenta C12 – Sănătate - Investiția 1. Dezvoltarea infrastructurii medicale prespitalicești – I1.4: Centre Comunitare Integrate, apelul de proiecte MS-0014

În temeiul art. 129 alin. (2) lit. d) și e), alin. (7) lit. c), alin. (9) lit. a), art. 139 alin. (3) lit. f) şi art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare,

**H O T Ă R Ă Ș T E:**

**Art.1.** Se aprobă încheierea Protocolului de colaborare între UAT Municipiul Câmpulung Moldovenesc și UAT Comuna Sadova pentru depunerea și implementării proiectului *Centru Comunitar Integrat Câmpulung Moldovenesc,* în cadrul Planului Național De Redresare Și Reziliență - Componenta C12 – Sănătate - Investiția 1. Dezvoltarea infrastructurii medicale prespitalicești – I1.4: Centre Comunitare Integrate, apelul de proiecte MS-0014, conform anexei nr. 1.

**Art.2.** Se aprobă încheierea Protocolului de colaborare între UAT Municipiul Câmpulung Moldovenesc și UAT Comuna Pojorâta pentru depunerea și implementării proiectului *Centru Comunitar Integrat Câmpulung Moldovenesc,* în cadrul Planului Național De Redresare Și Reziliență - Componenta C12 – Sănătate - Investiția 1. Dezvoltarea infrastructurii medicale prespitalicești – I1.4: Centre Comunitare Integrate, apelul de proiecte MS-0014, conform anexei nr. 2.

**Art.3.** Se aprobă încheierea Protocolui de colaborare la nivel local între UAT Municipiul Câmpulung Moldovenesc și Direcția de Sănătate Publică a Județului Suceava în vederea înființării *Centrului Comunitar Integrat Câmpulung Moldovenesc,* în cadrul Planului Național De Redresare Și Reziliență - Componenta C12 – Sănătate - Investiția 1. Dezvoltarea infrastructurii medicale prespitalicești – I1.4: Centre Comunitare Integrate, apelul de proiecte MS-0014, conform anexei nr. 3.

**Art.4.** Se aprobă încheierea Acordului de parteneriat între UAT Municipiul Câmpulung Moldovenesc și Fondul Națiunilor Unite pentru Copii UNICEF, referitor la cooperarea pentru dezvoltarea de Centre Comunitare Integrate ca parte a apelului de proiecte necompetitiv– cod apel: MS-0014 din cadrul Investiției 1. Dezvoltarea infrastructurii medicale prespitalicești, Investiția specifică 1.4 - Centre Comunitare Integrate, Componenta 12 Sănătate în cadrul Planului Național de Redresare și Reziliență (PNRR), conform anexei nr. 4.

**Art.5.** Se mandatează primarul municipiului Câmpulung Moldovenesc pentru semnarea, în numele și pentru UAT Municipiul Câmpulung Moldovenesc, a protocoalelor de colaborare și acordului de parteneriat.

**Art.6.** Anexele nr. 1-4 fac parte integrantă din prezenta hotărâre.

**Art.7.** Primarul Municipiului Câmpulung Moldovenesc, prin aparatul de specialitate, va aduce la îndeplinire prevederile prezentei hotărâri.

**INIȚIATOR,**

**PRIMAR,**

Negură Mihăiță